
DISSERTATIO  INAUGURATIS 


PHILOSOPHICO -MEDICA. 


C^uam  tibi  offero,  benevole  lector ,  dissertationem  inauguralem,  ut  legi¬ 
bus  academicis  satisfaciens  medecinae  doctoris  titulum  honorificum  legi¬ 
time  oblinere  possim,  eam  ita  enatam  esse  scias;  ex  quo  enim  tempore, 
studiis  philosophicis  relictis,  ad  ipsum  artis  et  scientiae  salutaris  templum 
pedem  propius  admovere  incepi,  semper  mihi  arrisit  materia,  quam  jam 
tractare  pro  viribus  conabor;  quod  idcirco  attentione  mea  dignissimum 
fuit,  quoniam  experientiae  et  observationum  defectus  atque  manca  eruditio 
me  impediunt  quominus  de  uno  aliove  argumento  practico  disserere  va¬ 
leam:  adde  quod  morborum  frequentissime  grassandum  historiae  tum  a 
recentioribus,  cum  a  veteribus  medicis  tam  saepe  ad  nauseam  repetitae 
sint,  ut  juniori  medico  nihil  faciendum  supersit,  nisi  descriptas  serviliter 
exscribere;  nec  quidquam  novi  inventis  addere  potest,  quum  facta  quibus 
ratiocinium  medicum  superstruendum  est,  ipsi  saepe  deficiant,  vel  ob¬ 
servata  novis  observatis  ulterius  confirmare  nequeat;  porro  cuivis  me- 
denli  felix  non  datur  opportunitas  magnum  aegrotantium  numerum  se¬ 
dulo  et  variis  temporibus  invisendi:  his  rationibus  ductus.  1°  De  origine 
medicinae  usque  ad  Hippocratis  tempora,  2°  ejus  utilitate  et  dignitate, 
3°  de  difficultate  diagnosis  morborum  in  praxi  medica  agetur. 


Vocabulum  medicina ,  a  verbo  medicari 9  graece  }cs,Tf>eveiv  9  a  nobis  meritu 
derivatur :  sensu  tamen  generaliore  artem  morbos  tractandi  bodie  dicimus, 
quandoquidem  affectiones  morbidae  incurabiles  et  curabiles  medicorum 
curte  committuntur,  qui,  si  non  semper  aegrotationes  quasvis  tollere  va¬ 
leant,  miseri  a?gri  incommoda  e  praesenti  morbo  oriunda,  quantum  fieri 
potest  juxta  artis  regulas  lenire  solent. 

4riis  medicae  incunabula,  etsi  vetustate  et  inprimis  praestantia  inter 
omnes  disciplinas  infimum  locum  ipsa  non  teneat,  multorum  temporum 
caligine  oppressa  jacent;  ut  complures  aliae  scientiae  naturales  propter 
vulgi  ignorantiam  et  commune  bonum,  quod  ea  scientia  mortalibus  praes¬ 
titit,  ta liqua m  divina  coelitusque  missa  habita. fuit,  quod  imprimis  testantur 
Ciceronis  verba:  de  orum  immortalium  inventioni  consecrata  est  ars  medica. 

Ovidius,  Appollinem  ita  de  se  loquentem  introduxit ,  inventum  medicinae 
meum  est  opiterque  per  orbem  dicor,  et  herbarum  subjecta  potentia  nobis. 

Quidquid  sit  atque  licet  ortus  medicinae  miris  fabulis  a  veri  imagine 
parum  recedentibus  involutus  lateat,  non  obstat  tamen,  dum  lem  pau¬ 
lulum  attentius  consideramus,  et  in  liominum  fabricam  complexam ,  sen- 
sibilitatem  causasque  morborum  multiplices  et  generales,  quas  nemo  mor¬ 
talium  effugere  potest,  inquirimus,  quominus  ex  analogia  persuadeamur 
aegrotationes  hominibus  fuisse  coaevas,  et  medicinam  ex  iisdem  oiiginem 
duxisse  antiquissimam:  confirmant  etiam  hoc  assertum  itinera  in  regiones 
novi  mundi  desertas  et  incognitas  a  recentioribus  itineratoribus  facta; 
populi  enim  non  pauci  vitam  agrestem  at  vagabundam  victus  quaerendi 
scopo  ducentes,  jam  contra  varios  morbos  medicamenta  a  se  delecta  et 
praeparata  adbibent  non  sine  fructu;  unde  facile  patet,  mortales  a  prima 
mundi  origine  consortio  inter  se  devinctos,  in  arte  salutifera  invenienda 
et  perficienda,  nuda  experientia  et  necessitate  ductos  occupatos  fuisse  (1). 

Complures  igitur  rationes  mortales  impulerunt,  ut  prima  artis  tam 
utilis  fundamenta  ponerent,  scilicet  1°  motus  instincti vus,  quo  omnia 
corpora  viva  ad  sui  conservationem  feruntur,  2°  casus  fortuiti,  3°  imi-» 


(i)  V.  Levaillanl  premier  el  secoml  voyage  dans  1’inlerieur  de  1'Afrique.  8^. 
Descourtilz,  voyage  d’un  naturaliste.  Paris.  1809.  5  vel.  8°. 

Tuse,  quasst.  Lil».  111. 


tatio  illorum,  quas  natura  in  liomine  aegroto,  aut  animali  quovis 
efficit,  4°  experientia,  5°  observatio,  6°  ratiocinium  et  7°  denique  com¬ 
miseratio  mortali  cuivis  bono  innata  proximo  suo  patienti  solamen  co¬ 
nari  ti  afferre  (1). 

Cuncta  corpora  viva  et  praesertim  homo,  ut  animal  praesta ntissimum , 
pollent  hac  facultate  ab  organismo,  structura  et  vitalitate  pendente  cau¬ 
sarum  oeconomiam  animalem  perturbare  continuo  nitentium  vim  vel 
prorsus  impediendi  vel  effectus  obortos  tollendi:  liasc  facultas  in  statu 
sanitatis  conservatrix ,  in  morbis  medicatrix  dicitur,  et  ejus  existentiam 
in  utroque  casu  probant  experimenta  a  (2)  Spallanzano  instituta,  nec 
non  observata  in  aegris  facta  (3),  quibus  haemorrhagia,  et  sudores  copiosi, 
alvus  frequens,  copiosa  urinae  vel  salivae  excretio  morbum  solvit,  et  in 
quos  motus  salutares  nec  voluntas  humana  ullum  imperium  habet,  nec 
eos  mens  nostra  impedire,  nec  ars  evitare  valet:  monstrant  porro  vul¬ 
nerum  coalitus  fracturarumque  glutinatio  solis  natura  viribus  peracta: 
haec  omnia  naturae  autocraticae  molimina  in  animantibus  ratione  caren¬ 
tibus  ac  in  homine  fiunt;  unde  clarum  est  infusam  a  summo  creatore 
machinae  nostrae  vim  talem  esse,  ut  haec  integritatem  suam  tueri  non 
modo,  verum  etiam  morbos  depellere  non  raro  queat. 

Denique  quis  medicorum  aegrotos  invisentium  non  observavit  appetitus 
spontaneos  in  acutis  frequenter  oriundos,  quibus  morbo  detenti  impel¬ 
luntur  ad  rem  aliquam  tanto  desiderio  appetendam,  ut  hanc  prae  omni¬ 
bus  aliis  velint  etsi  medenti  noxia  videatur,  dum  liacce  tamen  via  ad 
sanitatem  ducuntur. 

Casus  fortuitus  condendae  arti  salutiferae  utilis  etiam  fuit,  nam  infantia 
medicinee  mortales  ad  singula  fausta  vel  infausta  obvia  attendere  coge¬ 
bantur;  eo  magis  quod  observationum  defectus  et  cadaverum  sectiones 
rarissimae  morbos  omnes  a  priori  cognoscere  et  dignoscere  vetarent,  nec 
medicamentorum  vires  cognoscerentur;  ita  epilepsia  pertinax  curata  legitur 


(1)  Murray  apparatus  medicaminum.  Vol.  i.  pag.  855. 

(2)  Spallauzaui,  precis  d’un  ouvrage  sur  les  reproductions  animales.  Gen&ve,  1768.  8». 
(5)  Gregory  conspectus  medicinae  Iheoreticae  Lond.,  1788.  vol.  1.  pag.  37. 


per  vulnus  igne  capiti  inflictum  (1)  paracentesim  medicis  indicavit  ruptura 
musculi  recti  abd.  et  inde  ascitidis  curatio  ;  dum  empyematis  operatio  facta 
fuit,  postquam  suppurato  pulmone  materies  purulenta,  parietibus  tboracis 
erosis,  foras  per  aperturam  absorptione  natam  effluebat.  Casus  fortuitus 
medenlibus  etiam  monstravit  morbos  quosdam  incurabiles,  paralysin 
nempe,  maniam,  melancholiam ,  vehementi  mentis  commotione  subito 
orta,  interdum  curatos,  et  similiter  in  casibus  obviis  lentari  posse.  Sic 
quoque  febre  affectus  americanus  sitis  sedandae  causa  (2)  accurrit  ad  sta¬ 
gnum  in  quod  arbores  aliquot  cinclionee  inciderant  et  aquam  epotans  ut  ut 
amaram  a  febre  liberatur.  Simili  modo  vomitoriorum  atque  purgantium 
usus,  natura  evacuationes  sursum  vel  deorsum  excitante,  lentatus  fuit. 
Complura  volumina  conscribi  facile  possent  a  practicis,  si  omnia,  quce  ad 
medicinam  condendam  casus  fortuitus  contulit,  in  medium  proferrentur. 

Non  raro  ipsam  naturam  imitatur  medens,  dum  ipsa  duce  morbi  quidam 
cito  et  jucunde  solvuntur.  Probabilissimum  est  venae  sectionem  generalem 
aut  localem  (3)  antiquitati  jam  nolam  originem  suam  duxisse  ab  hac- 
morrhagiis  sponte  vel  casu  natis,  quia  sub  largo  sanguinis  profluvio  as¬ 
sistentibus  terrorem  incutiente  aegri  e  faucibus  orci  eripiebantur;  liisce 
addi  possunt  caeci  quorumdam  brutorum  instinctus  a  medicis  observati. 
Ita  legitur  Melampum  hellebori  virtutem  a  capris  didicisse.  Canis  alvi 
ducendae  scopo  gramen  vorat,  vel  cruditatibus  acidis  laborans  calcem 
de  parietibus  decerpit,  vel  cretam  albam  ubivis  obviam  avide  deglutit, 
etc. 

Immensa  sunt  beneficia,  quae  ars  medica  ab  experientia  accepit,  vir¬ 
tutes  enim  medicamentorum  alio  modo  certe  innotescere  non  potuerunt, 
inprimis  artis  salutiferae  infantiis,  dum  primi  mortales  litterarum  rudes 
a  simplici  observatione  effectuum  post  adbibitum  quoddam  remedium 
ortorum  nitebantur;  illa  sine  dubio  vera  basis  omnis  praxis  medicae  est, 
quamvis  sola  ad  bonum  formandum  medicum  certe  non  sufficiat;  interea 


(1)  Curtii  Sprengelii  instilut.  med.  vol.  ;.  Willis  palhol.  cerebri  C.  III. 

(2)  Geoffroi,  traile  de  la  matiere  medicale,  tom.  2.  pag.  78. 

(3)  Le  Clere,  liistoire  de  la  niedeciue. 


temporis  fateri  oportet  tentamina  varia,  quae  initio  capta  fuere,  sive  faus¬ 
tum  sive  infaustum  exitum  ea  liaberent,  tamen  arti  condendae  non  sper¬ 
nenda  jecisse  fundamenta,  quia  e  pluribus  casibus  selectus  facilior  erat, 
atque  ita  experimentis  saepius  repetitis  medicaminum  vis  in  aegrotatio¬ 
nibus  compluribus  magis  magisque  confirmabatur;  adde  quod  primi 
mortales  in  medicina  condenda  occupati  non  melius  ac  nos  substantiarum 
vegetabilium  vires  praedivinantes,  experiendo  dumtaxat  eas  detegere  pos¬ 
sent;  curiositas  et  assiduitas  veterum  in  plantarum  collectione  et  praepa- 
ratione  inprinvis  patet  ex  his,  quae  Hippocratis  habet  (1)  in  lib.  tispt  eAAf* 
fiopig/Acv.  Tali  igitur  modo  gerere  se  debuerunt  primi  medicinae  funda¬ 
tores  sola  experientia  ducti,  quia  primis  hujus  artis  inclinabilis  complu¬ 
ribus  cognitionibus  anatomicis  atque  physiologicis  orbati  medicaminum 
adhibitorum  actionem  non  intelligebant  non  modo,  sed  et  minime  ex¬ 
plicare  poterant;  inter  eosdem  inventores  primus  eminuit  Sera  pius 
Alexandrinus,  qui,  sicut  ejus  sectatores  Empyrici  vocabantur;  nec  sper¬ 
nenda  nobis  reliquerunt  praecepta  cum  eorumdem  tentamina  arti  maxime 
profuerint;  quare  notante  Zimmermanno  (2)  illorum  temporum  veri  medici 
haberi  merebantur,  neque  confundi  possunt  cum  stupidis  illis  ernpy ricis 
qui  posterioribus  saeculis  medicinae  progressui  tanta  intulere  impedimenta. 
Ita  praegressa  experientia  didicere  medici  quid  sub  datis  conditionibus 
noxium,  quid  salubre  esset  dum  ex  industria  substantiae  alicujus  in 
C.  H.  aegrotum  vis  et  actio  tentatae  notabantur.  Utinam ,  ait  (3)  Murray, 
hisce  solis  fulcris  materiae  medicae  scientia  esset  superstructa  }  quod  si 
esset y  cum  mathesi  ipsa  certitudine  dimicaret ;  quorum  verborum  veritas 
unicuique  artis  nostrae  praeceptis  etiam  leviter  imbuto  facile  patet.  Non 
minus  eleganter  hanc  confirmat  Quintilianus  <c  (4)  illud  admonere  satis, 
»  omnia  quae  ars  consummavit  a  natura  initia  duxisse,  aut  tollatur  me- 
»  dicinae  quae  ex  observatione  salubrium  atque  his  contrariorum  reperta 
»  est  atque  ut  quibusdam  placet  tota  constat  experimentis;  namque 


(1)  Vici,.  Op.  Hipp.  Vanderlindeu  tom.  i.  p.  6io. 

(2)  Traite  de  l’experience,  vol.  i.  pag.  5n 

(3)  Opus  citat. 

(4)  Institui.  astat.  lib.  II.  cap.  17. 

vulnus  deligavit  aliquis  antequam  haec  ars  esset,  et  febrim  quiete  et 
»  abstinentia,  non  quia  rationem  viderat,  sed  quia  id  valetudo  ipsa 
)>  coegerat,  mitigavit.” 

Non  minus  firmum  medicinEe  fundamentum  praebuit  observatio,  ad 
quam  rite  faciendam  tactus  peculiaris,  ut  animadvertit  Zimmerman  (1), 
requiritur;  interea  temporis  docet  nos  historia ,  illis  temporibus  morbi 
alicujus,  remedii  et  successus  in  columnis  parietibus  tabulisque  tem¬ 
plorum  descriptionem  satis  claram  et  exactam  inveniri;  expositionem  aegro- 
rum  in  focis  viisque  urbium  publicis  apud  antiquissimos  Assyrios  et  /Egyp- 
tios  fuisse  usitatam;  Epidauri  fanum  exstitisse  /Esculapio  sacrum  testantibus 
Livio  et  Valerio  Maximo  (2),  aegrorum  expositione ,  curatione  morborum  et 
oraculis  celeberrimum ;  sic  quoque  Apollini  Hygiaeno  et  Panaceo  exstructa 
sunt,  eo  magis  quod  sacerdotes  gloriae  et  opum  avidi  omnium  aegrota¬ 
tionum  ortum  Deorum  vel  Dearum  irae  adscriberent,  atque  sic,  notante 
Curtio  Springelio  (4)  reconciliatores  Deos  inter  iratos  et  aegrum  esse  sese 
jactantes  profano  vulgo  imponerent.  «  Les  pretres  donc  furent  les  seuls 
medecins  de  VEgypte ,  et  entre  leurs  mains ,  l’art  de  guerir  n  etait 
autre  chose  qu  un  culte  absurde  rendu  aux  diverses  divini  les  du 
pays.  Iis  deguisaient  les  medicamens  dont  iis  faisaient  usage ,  a 
! aide  d’ un  langa ge  allegorique ,  et  la  medecine  passait  pour  un  se- 
cret  dont  les  dicux  ne  devoilaient  la  connaissance  qu  d  leurs  favoris  ” 
Ex  hac  tam  spernenda  astutia  aliquid  boni  tamen  in  artem  medicam 
redundasse  fatendum  est;  cum  enim  observata  accurate  tabulis  inscripta 
servarentur,  et  sacerdotes  isti  prae  reliquis  omnibus  rerum  cognitione 
eminerent,  factum  est  ut  tandem  aliquando  complura  praecepta  practica 
innotuerint,  quae  forsan  diu  latuissent;  nec  dubium  nobis  superesse  vide¬ 
tur,  quin  scientiae  medicae  observata  primordialia  temporum  successu  ad 
illos  pervenerint  viros,  qui  in  amplificanda  medicina  aetatem  deinde 


(1)  Opus  citat,  vol.  i.  pag  175. 

(2)  Livius  epist.  lib.  IX. 

(3)  Lib.  1.  eap.  8. 

(4)  Histoire  de  la  medecine,  depuis  son  origine  jnsqu’au  XIX  siecle,  et  trad.  dfe  Pallefftand 
par  Jourdan.  Paris,  i8i5.  vol.  1.  p.  30. 

consumpsere.  Ubi  enim  mortales  dulces  ex  artis  nostras  exercitia  fructus 
perceperant,  prompto  et  alacri  animo  ejusdem  cultui  se  dederunt,  nu¬ 
meroque  cultorum  iudies  magis  magisque  aucto,  observatorum  et  re¬ 
mediorum  numerus  simul  etiam  increvit;  quo  factum  est,  ut  me¬ 
dicinae  studium  ex  multitudine  ad  paucos  viros  reliquis  excellentiores 
transiverit  medendi  arti  ex  professo  vacantes,  qui  omnia  antea  visa, 
observata  fausta,  infaustaque  sedulo  et  indefesso  labore  colligere,  quin 
imo  silis  auxere  additamentis.  Nec  veteres  medici  licet  disciplinis  istis 
ambitum  artis  medicas  amplectentibus  privati  in  observando  assiduitate 
atque  accurratione  tenentur  cedere  fascesque  submittere  recentioribus 
tot  tantisque  scientiarum  naturalium  auxiliis  munitis,  utilia  in  illorum 
operibus  contenta  sua  non  raro  facientibus,  et  simul  eorumdem  auctorum 
nomina  silentio  praetereuntibus,  atque  doctrinam  aspernari  vel  acriter 
carpere  nata  quavis  opportunitate  cupientibus,  At  jam  audio  objicientem 
aliquem  medicum,  casus  istos  singulares,  ista  que  observata  artis  saluti¬ 
ferae  fundamentis  jaciendis  parum  profuisse;  quid  enim  illi  praestare 
possunt,  nonne  morbi  omnes  sunt  individui?  At  facile  ruit  haec  objectio 
modo  pensitemus  tum  praecepta  medica  certitudinis  physicae  gradum  ali¬ 
quem  obtinere,  cum  innumeris  factis  et  observatis  innitantur;  morbos 
omnes  in  se  perspectos  ratione  individui  sine  dubio  modificari,  at  eorum¬ 
dem  indolem  eamdem  esse  et  symptomatibus  plerumque  constantibus  se 
manifestare ;  hoc  assertum  praeteritorum  saeculorum  observatio  probat,  etsi 
negari  nequeat  quod  quasdam  liinc  inde  exceptiones  haec  regula  patiatur. 

Dum  observatorum  et  experimentorum  numerus  eo  increverat, 
Ut  jam  canones  quaedam  practicae  tamquam  consequentiae  ex  illis  recte 
possent  deduci,  ratiocinio  usi  sunt  medici,  ut  artem  salutiferam  ulterius 
amplificare  non  modo,  secl  et  etiam  perficere  valerent;  nam  ex  observa¬ 
tionis  fonte  sensim  sensimque  causarum,  effectuum  et  indolis  morborum 
intellectus  profluxit,  quem  hactenus  acquirere  frustra  erant  conati;  in 
hunc  finem  caute  et  prudenter  adhibeas  analogiam  magnus  Hippocrates, 
Cous,  vir  arte  et  facundia  insignis,  atque  tanquam  medicinae  dogmaticae 
fundator  apud  omnes  gentes  celebratus:  liujus  doctrinae  exemplar  suc¬ 
cessoribus  imitatione  dignum  praebuit;  qui  enim  opera  liujus  tanti 

viri  (1)  allente  perlegerit,  facile  persuadebitur,  quanta  cum  prudentia 
et  quantis  cum  prtecautionibus  divus  senex  analogiae  auxiliis  sit  usus 
ad  doctrinam  suam  condendam.  Exemplo  nepotibus  suis  monstrans  vanas 
hypotheses,  opinionum  commenta  solas  imaginationis  vel  praejudicati 
animi  soboles  caute  vitanda  esse,  ne  in  funestissimos  errores  medicus 
inducatur;  porro  etsi  auxilium  philosophiae  in  medicina  non  raro  mutua¬ 
tur.  non  obstat  tamen  quominus  inter  utramque  scientiam  certos  limites 
posuerit,  quos  transgredi  medico  licitum  non  est,  qui  in  morbis  diju¬ 
dicandis  eo  facilius  potest  errare,  quo  minus  caute  analogiam  vel  in¬ 
ductionem  adhibeat. 

Interea  temporis  labore  indefesso  conatibusque  tanti  viri  medicina 
ad  scientiae  dignitatem  evecta  non  modo  est,  sed  et  etiam  magnos  pro¬ 
gressus  fecit;  nam  inventa  positaque  observandi  methodo,  facile  erat 
successoribus  in  eadem  via  pergere  et  inventis  addere,  quandoquidem 
omnia  divi  Senis  praecepta  sapiente  observatione  ex  ipsa  natura  hausta 
nitebantur.  Nec  in  medicina  dogmatica  fundenda  solum  occupatus  fuit 
Hippocrates,  verum  omnibus  discipulis  ipsum  audientibus  palam  fecit, 
atque  in  pluribus  locis  (2)  operum  suorum  utilissima  consilia  dat  circa 
ea,  quae  ad  medicum  ipsum  spectant,  atque  adversariorum  argumenta 
artem  salutiferam  spernentium  luculenter  refutat;  caeterum  artem  nos¬ 
tram  nobilem  profitentes  omnes  adhortatur,  ut  scientia ,  morum  pietate 
et  gravitate,  decenti  corporis  habitu,  humanitate,  castitate,  et  summa 
circumspectione  civium  suorum  fide  dignos  se  praestent. 

Est  et  homini  cuivis  bono  atque  honesto  innatus  quidam  misericordiae 
motus  e  tristi  alicujus  patientis  spectaculo,  vel  maerore  sociae  calamitatis 
ortus  ipsum  undique  excitans,  ad  proximi  sui  incommoda  vel  pellendum 
vel  saltem  levandum.  Hic  humanitatis  sensus  tam  laudabilis  candidam 
cujusvis  mortalis  animam  fulminis  adinstar  percellit,  atque  miserationem 


(1)  Hippocratis  opera  omnia  gr.  et  latine  ed.  Vanderlinden.  L.  B.  1 665.  2  vol.  in-8. 

Vid.  lib.  IV.  de  morbis  tom.  II. 

Aphorism.  tom.  I.  item  epidemiar.  lib.  VIII. 

(2)  Vid.  opus  citat,  de  veteri  medicina  praeceptiones.  Lib.  de  art.  ,  de  Viet,  ratione,  Lib. 
de  Medico  et  glandul. 

commovet  praeter  voluntatem  et  arbitrium  ejus,  quotiescumque  miserum 
morbo  gravi  detentum,  et  cum  morte  ipsa  quasi  colluctantem  intuetur; 
hinc  testibus  Strabone  et  Herodoto  (1)  apud  Assyrios  et  Babylonios  an¬ 
tiquissimus  mos  verosimiliter  invaluit  aegrotos  in  triniis,  focis  et  viis 
publicis  exponendi,  eo  scopo  ut  a  praetereuntibus  exquireretur  an  morbo 
id  genus  curando  apta  norint  remedia ;  quin  imo  apud  Babylonios  lege 
sapientissima  cautum  erat,  ne  quis  aegrotos  sine  percontatione  praete¬ 
riret  ,  aut  sine  dicto ,  si  quod  cognovisset ,  remedio ;  at  profecto  ad 
opera  veterum  scriptorum  confugere,  ut  asserti  hujus  veritas  ulterius 
demonstretur,  necesse  non  est;  temporibus  nostris  innumera  facta  pro¬ 
stant,  et  numerus  eorumdem  quotidie  magis  magisque  increscit  apud 
omnes  populos  humanitate  politos ,  felices  effectus  e  commiserationis 
sensu  laudabili  erga  proximum  nostrum  aegrotationibus  et  miseriis  op¬ 
pressum  oriundos  testantia;  et  tu  quoque  Patria  mea,  quae  terra  huma¬ 
nitatis,  hospitalitatis  et  reliquarum  virtutum  beata  sedes  salutari  jure 
merito  mereris,  quibusvis  etiam  aliis  Orbis  regionibus  hac  in  re  infe¬ 
riorem  te  praestitisti  nunquam!  Liceat  milii  te  secundum  facta  et  virtutes 
tuas  collaudanti  hoc  leve  grati  et  superbientis  animi  munus  offerre! 

Attamen  ut  ad  objectum  nostrum  redeamus,  praedictis  attente  perpensis, 
fateri  necesse  est  ex  liac  publica,  ut  ita  dicam,  commiseratione  non  sper¬ 
nenda  emolumenta  in  homines  humano  consortio  devinctos  miseriis  mor¬ 
bisque  multifariis  afflictos  redundasse;  praetereuntes  enim  misericordia 
ducti  aegrotum  quemvis  obvium  percontati,  quae  ab  aliis  didicerant  me¬ 
dicamenta,  in  casu  fere  simili  declarabant,  atque  ita  ad  artis  salutiferae 
ortum  non  modo,  sed  ad  amplificationem  se  insciis  conspirabant  eo  magis, 
quod,  ut  supra  monitum  fuit,  observata  fausta  vel  infausta  tabulis  votivis 
postea  inscriberentur,  atque  temporum  progressu  magnus  observationum 
utilissimarum  thesaurus  tali  modo  collectus  sit. 

Absoluta  igitur  prima  hujus  dissertationis  parte,  ad  secundam  tran¬ 
seundum  est,  ubi  de  praestantia  et  utilitate  artis  medicae  tractabitur: 
praestantia  medicinae  inde  patet,  dum  ad  objectum  ejus,  quod  homo  est, 


(i)  Herodoti  histor.  lib.  I.  et  III.  Strab.  C.  III.  p.  16. 

attentionem  nostram  convertimus;  hominis  in  hoc  terrarum  orbe  mo¬ 
rantis  duplex  contemplatio ,  respectu  compositionis  physica  vel  materialis, 
et  principii  immaterialis  sive  animce,  attentionem  philosophorum  semper 
meruit ;  ratione  habita  constitutionis  ejus  physicae,  ni  formarum  elegan¬ 
tiam  ,  mirabilem  partium  corporis  dispositionem  atque  aptum  situm 
excipias,  ad  mammalia  quadrupeda,  simias  v.  g.  pro  reliquis  summopere 
accedit,  a  quibus  tamen  capitis  situ  verticali,  incessu  erecto,  atque  per¬ 
fectissima  manuum  structura  non  parum  differt.  At  quanto  ratione 
vis  intelligendi  intervallo  ab  iisdem  distat!  Frustra  insudarunt  huc  usque 
zootonnae  pentissimi  viri,  ut  certam  gi adationem  legione  vis  mtelli— 
gendi  a  cerebri  ejusque  appendicum  massa,  forma  volumine  pondere  et 
intima  fabrica  petitam,  ut,  inquam,  certam  gradationem  ab  humano  ge¬ 
nere  ad  proxime  succedentia  quadrupedum  genera  invenirent;  at  luce 
clarius  compertum  habuere  ejusmodi  gradationem,  respectu  ad  intellec¬ 
tum  habito,  non  solum  non  existere,  sed  nullam  dc  istis  comparationem 
incidere  posse.  Et  tamen  ratione  intellectus,  quo  homo  pollet,  reliquis 
omnibus  animantibus  longe  praestat,  etsi  vigore  et  instinctu  iisdem  sit 
inferior;  nam  dominatur  in  feras  vi  rationis  suae,  belluas  sub  potestatem 
suam  redigit,  quae,  ut  elephas  et  camelus,  ad  genua  ejus  se  projiciunt,, 
nec  in  locis  diu  morari  possunt,  ubi  homo  cubilia  sua  posuit;  non  so-. 
Ium  monstra  terrestria  et  aquatica  tributum  ipsi  conferunt,  sed  et  etiam 
insecta,  quin  et  imo  imperfectissima  animalia,  ut  polypi:  porro  res  omnes 
creatae  vita  orbatae  ipsi  famulantur,  adeo  ut  si  consideremus  relationes, 
quas  cum  natura  organica  et  inorganica  ipse  habet,  jure  merito  aesti¬ 
mari  potest  tanquam  omnium  rerum  hunc  mundum  componentium 
centrum,  versus  quod,  propter  ingenium  et  intellectus  vim  cuncta  ten¬ 
dere  videntur,  ipsumque  catenae  creatorum  intimae  primum  annulum 
formare,  cujus  interventu  omnia  corpora  hujus  universi  inter  se  con¬ 
juncta  existunt;  ex  hac  igitur  naturae  humanae  excellentia  necessario  fluit 
praestantia  artis  medicae,  quae  in  homine,  ut  objecto  suo  tota  occupata 
mundi  universi  leges  amplectitur,  atque  in  ejus  commoda  nec  non  feli¬ 
citatem  adhibet;  unde  medicinae  utilitas  facile  quoque  demonstratur, 
sicuti  e  sequentibus  luce  clarius  constat. 


(  i5  ) 

Si  quis  animo  a  praejudicata  opinione  alieno  objectum  et  scopum 
medicinae  attente  contemplatur,  de  hujus  scientiae  artisque  utilitate  vix 
dubitare  licet.  Non  solum  labefactatam  sanitatem  restituere  ars  salutifera 
nostra,  sed  et  integram  tueri  conatur;  duplici  liuic  scopo  intenta  homi¬ 
nis  conservationi  cunctis  vitae  stadiis  invigilat;  nam  futurus  homo  grani 
molem  vix  attingit,  et  jam  utero  gerenti  omnia  praecepta  commendat 
hygiena,  quibus  humani  ovi  incrementum  et  evolutio  formae  optime 
promoventur;  transacto  novimestri  spatio,  foetuque  maturo  excluso,  alia: 
praescribuntur  regulae,  quibus  tenellum  corpus  ab  omnium  causarum 
externarum  vi  et  actione  defendi  possit,  ejusque  incrementum  ad  pu¬ 
bertatem  usque  feliciter  perducatur:  quantus  is  ellicienlium  noxiaiu m 
numerus  sit,  facile  intelligit,  qui  pathologi®  generalis  praecepta  labiis,  ut 
ita  dicam,  attigerit.  Succedentibus  juventute  et  virilitate,  novas  causas, 
nempe  animi  patliemata  varia  compescere  et  moderari  docet,  atque  ita 
tristes  eorumdem  effectus  praecavere:  approquinquante  senectute,  sicuti 
ineunte  infantia,  hygienae  auxilia  iterum  invocantur,  ut  labantes  e  [freti 
corporis  vires  sustineri  queant,  et  homo  placide  ducatur  ad  tumu¬ 
lum. 

Existentes  morbos  variis  aetatibus  hominis  familiares  permultos  cu¬ 
rare  docet  therapia,  qure  non  spernendam  artis  medicae  partem  consti¬ 
tuit.  Innumeri  sunt  mortales,  qui  aegrotationibus  et  praecipue  epidemia- 
rum  tempore  oppressi,  e  vivorum  numero  fuissent  abrepti,  ni  artis 
salutaris  progressu  eorumdem  historiae  melius  factae  et  sedes  certius  indi¬ 
catae  essent.  Tollatur  usus  instrumentorum  et  apparatuum  in  certum  finem 
inventorum,  sanguinis  missionum,  corticis  peruviani,  emeticorum  et  pur¬ 
gantium ,  quid  fiet  de  miseris  aegris  gravi  plaga,  vel  fractura,  vel  saeviente 
epidemia  inflammatoria ,  vel  regnante  febre  intermittente  permtiosa  afflictis? 
In  quibus  omnibus  casibus  mortales  cum  morte  quasi  colluctantes  ad 
meliorem  vitam  et  sanitatem  divina:  artis  auxilio  redire  quasi  videntur; 
quod  si  obtineri  nequeat  invita  natura,  tum  tristium  aegrotanti um  sortem 
pro  viribus  suis  lenire  conatur  medicina;  et  si  levamen  afferre  nequeat, 
saltem  consolatur  afflictum  :  sed  non  solum  de  morbis  epidemicis  ,  aut 
singulae  vitae  stadiis  familiaribus  hic  agitur,  aegrotationes  enim  multi  fame 

miseros  mortales  pro  vario  vitae  instituto  aut  arte  quam  profitentur, 
manent;  hinc  morbi  opificum,  militum,  nautarum,  artes  liberales  colen¬ 
tium  tam  multiplices  artis  medicae  interventu  curati  sunt,  quibus  alio- 
quin  homines  permulti  reipublicas  utilissimi,  vel  inhabiles  evaderent,  vel 
brevi  perirent. 

Praeterea  morbos  non  solummodo  curat  medicina,  verum  etiam  in  ipsa 
jurisprudentia,  nec  non  salute  publica  civium  occupata  nova  utilitatis  et 
nobilitatis  argumenta  praedictis  addit.  Cum  Themide  connubium  init 
yEsculapius  et  interdum  auxilio  juvat  suo;  Medicina  forensis  dicta 
quaestiones  physicas  in  jure  civili  vel  criminali  agitatas  saepe  dilucidat 
solvitque ,  insontem  ab  imminenti  atque  injusto  supplicio  liberat,  aut 
sontem,  caligine  ab  animo  judicum  depulsa,  justa  poena  mule  tari  efficit; 
cujus  asserti  veritas  tam  late  patet,  ut  nullus  mortalium  artis  et  scientiae 
nostrae  praeceptis  etiam  parum  imbutus  de  illo  audeat  dubitare.  Civium 
saluti  publicae  quoque  prospicit  ars  /Esculapii,  nec  mirum;  homines  enim 
consortio  humano  devincti,  vel  ratione  coeli  sub  quo  vivunt,  vel  soli  in 
quo  commorantur,  interdum  patiuntur  morbos,  vel  arte  quam  profitentur 
victus  quaerendi  causa  sibi  mutuo  nocent ;  non  minus  obesse  possunt 
saluti  publicae  aedium  constructio  (1),  paludum  vicinia ,  fluminum  cursus, 
aquae  stagnantes,  alimenta  vel  potulenta  defectu,  vel  qualitatibus  perversis 
noxia  in  foris  publicis  viliore  pretio  venalia,  etc. ;  dum  igitur  cujusvis 
civitatis  firmissimum  fundamentum  omnium  civium  valetudo  secunda  sit, 
sequitur  illos,  qui  reipublicae  praesunt,  ad  omnia  adbibenda  media  teneri 
quibus  communes  morborum  causae  depelluntur,  praecaventur;  si  qui 
morbi  pandemici,  epidemici,  vel  endemici  populariter  grassantur,  quam 
citissime  debellantur;  in  quem  finem  artis  salutiferae  auxilium  summopere 
necessarium  esse,  nemo  inficiatur,  et  etiamsi  quis  negari  auderet,  facta 
innumera  ab  origine  fere  medicinae  id  facile  confirmant;  neque  omittere 
licet  humanum  genus  non  solis  causis  communibus  aegrotationum  supra 
indictis  obnoxium  vivere,  sed  datur  et  alia  notatu  digna  maximam 


(i)  J.  P.  Frank,  geneeskundige  staals-regering  uit  liet  lioogduitsck  door  H.  A.  Baker.  Leyd.  8^ 
Fodere,  medecine  legale  et  hygiene  publi^ue.  Paris.  i8i3.  8". 

partem  mortaiium  aggrediens,  et  centum,  ut  ita  dicam,  aegritudinum  di¬ 
versarum  mater,  scilicet  egeslas  vel  res  augustae  domi-  quibus  enim 
opes  tenues  sunt,  necessitatum  vitae  defectu  facile  aegrotant,  et  moriun¬ 
tur  nisi  eorumdem  conservationi  et  sanationi  prospiciat  medicina  politica, 
quae  laudabilem  suum  scopum  attingit  nosocomiis  atque  hospitiis  juxta 
praecepta  ab  eadem  proposita  exstructis  atque  instituitis  ,  ubi  miseri  a 
praesentibus,  fieri  si  possit,  non  modo  liberantur  morbis ,  sed  et  etiam  dum 
mortifere  aegrotant,  eorumdem  incommoda  lentam  mortem  producentia 
mitiora  redduntur;  an  non  artis  nostrae  interventu  carceres  sontes  et 
accusatos  continentes  in  melius  mutati  sunt ,  et  inclusorum  conditio 
respectu  sanitatis  publicae  melior  facta?  Plura  quidem  addere  possem, 
at  vero  tam  clare  patet  veritas,  ut  longius  expaliari  sit  inutile. 

Ad  tertiam  denique  dissertationis  nostrae  partem  accedimus,  ubi  de 
diagnosis  morborum  difficultate  agitur  ;  audit  diagnosis  pars  illa  medicinae 
theoreticae ,  quae  de  signis  morbos  similes  a  se  invicem  distinguentibus  non 
modo,  sed  cum  aliis  eosdem  confundi  non  sinentibus  speciatim  tractat.  Haec 
disciplina  omnis  sevi  practicorum  attentionem  meruit,  eo  magis  quod  ra¬ 
tione  diversae  naturae  morbi  remediorum  delectus  differat;  interea  temporis 
distinguere  oportet  signa  a  symptomatibus  morbi  cujusvis ,  cum  hasc 
sem per  adsint,  illa  vero  interdum  frustra  detegere  conetur  medicus,  qui 
idcirco  non  raro  cespitat,  dum  ad  aegri  lectum  accedit;  juxta  mentem 
nostram  credimus  factis  et  observatis  recentiorum  medicorum  innixi  signa 
diagnostica  aegrotationis  cujusvis  vocanda  esse  talia,  quse  sedem  morbi 
vel  organum  affectum  clarissime  indicant,  et  naturam  illius  probe  pati- 
faciunt;  lioc  etsi  tlieoretice  perspectum  facile  intelligatur ,  practice  con¬ 
sideratum  tamen  difficultatibus  plenum  est,  inprimis  junioribus  medicis, 
qui  oculum  et  tactum  medicum,  ut  ita  dicam,  nondum  adepti  sunt;  nec 
est  cur  miremur,  dum  videmus  viros  longaeva  experientia  consummatos 
hinc  atque  illinc  ante  aegrotorum  lectos  haesitantes,  et  quo  se  vertant 
nescientes,  quorumque  institutam  medelam  cadaverum  lustrationes  in¬ 
terdum  improbant.  Audiamus  igitur  illust.  Zimmerman  (1)  verba  «  Les 


(i)  Op.  citat,  vol.  i.  pag.  335. 

vnris  medecins  soni  souvent  embarrasses  dans  Vexamen  des  maladies , 
parceque  les  caracteres  sont  si  compliques  quii  est  impossible  de 
/es  demeler  en  peu  de  lenis.  Uoeil  du  genie  appergoit  quelques  fausses 
lueurs  a  Vaide  du  flambeau  de  V  experience  ,  mais  la  prudence  arrete 
un  homine  re  serve  et  Voblige  de  reveni  r  plutot  dix  fois  chez  un  ma- 
lade  pour  ny  rien  faire  ,  que  de  rien  faire  trop  vite  en  ne  voyant 
pas  assezj  un  medecin ,  qui  appergoit  lous  les  signes  d’une  maladie 
donnee  ,  croit  voir  celte  maladie’,  il  est  meme  a  certain  point  auto~ 
rise  d  le  croire ,  il  se  peut  cependant  que  cette  maladie  nexiste  pas , 
parcequil  est  des  signes  communs  d  plusieurs  maladies  :  on  ne  doit 
donc  pas  dire  que  V on  voit ,  etc.”  Hoc  quidem  eo  magis  veritati  coii- 
seutaneum  est  quod  gravissimas,  quin  imo  lethales  affectiones  G.  H.  V. 
existere  possint  nullis  fere  signis  se  manifestantes ,  adeo  ut  homo 
tantum  indispositus  esse  videatur,  medicique  auxilium  non  nisi  paucis 
ante  mortem  horis  invocet;  sic  supra  commemoratus  auctor  (1)  varios 
casus  hoc  dictum  facile  confirmantes  habet;  refert  enim  virum  robus¬ 
tum  juvenemque  post  acceptum  vehementem  in  capite  ictum  per  no- 
vemdecim  dies  vixisse  sine  ullius  funesti  signi  manifestatione,  ipsiusque 
fato  defuncti  cerebellum  putrefactum  et  foetens  fuisse  repertum.  Alius 
vir  ictum  gravem  in  temporibus  accipit,  queritur  de  leviore  capitis  do¬ 
lore,  at  cseterum  bene  sese  habet,  duabus  ante  mortem  horis  chirurgi 
praesidium  frustro  implorat,  et  partis  laesae  sectio  demonstravit  portionem 
squamosam  ossis  temporum  fissam  esse,  sub  fissura  latere  portionem 
sanguinis  coagulati  quatuor  pollices  longam  et  unum  crassam,  quae  le- 
thalem  cerebri  compressionem  induxerat.  Georgii  II.  Regis  Anglise  secto 
cadavere,  arcus  aortae  anevrysmate  affectus  et  ulceratus  invenitur, 
post  cujus  rupturam  mors  derepente  succedit,  et  tamen  nulla  tanti 
morbi  vestigia  tempore  vitae  manifestaverat  illustris  aeger.  Ecquis  me¬ 
dicorum  ignorat  facta  a  ccleb.  Boerhaavio  nostro  observata?  Casuum 
illorum  infelicimn  historias,  quas  hic  brevitatis  causa  praetergrediar 
suppeditaverant  J.  Baro  a  Wassenaar  et  Marchio  a  St.  Auban.  Nempe 


(i)  Op.  citat,  vol.  i.  pag.  338.  et  sequentib. 

prior  a  ruptura  oesophagi  prope  cardiam,  posterior  vera  a  steatomate  ca¬ 
vum  utrumque  pectoris  replente  6  |  tb  referente  pondus  periit.  Fatetur 
egregius  vir  se  in  utroque  casu  nec  causam,  nec  indolem,  nec  sedem 
morbi  e  symptomatibus  dignoscere  potuisse;  sic  quoque  sedem  aegro¬ 
tationis,  cui  succubuit  celeb.  Mirabeau,  ante  mortem  ignoravit  doctiss. 
Cabanis,  (1) pericarditis  nulla  signa  diagnostica,  cum  aeger  viveret,  inquam  , 
se  manifestaverant.  Verum  enimvero  ista  diagnoseos  morborum  difficultas 
non  in  quibusdam  factis  bine  inde  in  practicorum  operibus  obviis  repetitis., 
sed  in  ipsis  auctorum  optimae  notae  nosographiis  occurrit;  nam  si  rem 
paululum  attentius  consideremus  ,  fateri  oportet  nullum  huc  usque  signum 
diagnosticum  observatum  esse,  cujus  ope  morbi  varii  cordis  a  se  invicem 
probe  internoscuntur;  eadem  redit  obscuritas  respectu  habito  ad  hydro- 
thoracein  et  hydropericardium ,  etsi  medici  omni  laude  digni  nempe  (2)  Aven- 
brugger  et  Laennec  (3)  novas  vias  straverint  novaque  excogitaverint  admi¬ 
nicula;  sedes  aegritudinum  cerebrum  ejusque  involucra  aggredientium 
mentisque  operationes  ita  perturbantium  plerumque  a  medico  ignoratur 
idcirco,  quia  signa  diagnostica  tempore  vitae  desiderantur,  et  non  nisi 
cadaveris  sectione  post  fatum  instituta  sub  sensus  cadit;  frustra  quae¬ 
runtur  hactenus  signa  quibus  a  priori  fluor  albus  a  gonorrbaea  in  fe¬ 
minis  causam  praegressam  celantibus  rite  distinguitur:  non  minus  difficilem 
morborum  similium  interstinctionem  reddunt  symptomata,  quae  ab  orga¬ 
norum  sympathia  nascuntur,  quia  tunc  ob  aegrotationis  vehementiam, 
et  ut  ita  dicam  mutatam  faciem  aegre  detegi  potest,  quodnam  viscus 
vel  quodnam  organum  inprimis  patiatur:  ita  delirii  causae  nunc  in  ipso 
cerebro,  nunc  in  ventriculo,  aut  in  hepate  haerentes  saepius  efficiunt,  ut 
primaria  mali  sedis  dubia  maneat,  et  oculatissimus  medicus  in  maximo 
versetur  dubio,  nec  sciat  quo  sese  vertat.  Porro  maxime  ardua  evadit 
in  organum  quoddam  aegrotum  inquisitio ,  dum  medens  accersitur  apud 


(1)  Du  degre  de  certitude  de  la  medecine.  Paris,  i8o3.  8U. 

Journal  de  Luchataire  de  Migrath  Mirabeau. 

(2)  Aveubrugger,  uouvelle  methode  pour  reconnaitre  les  maladies  de  la  poitrine  par  la  per- 
eussiou  de  cette  cavite,  trad.  par  J.  N.  Corvisart.  Paris,  1808.  8». 

(3)  Laennec,  de  1’ausculta ti.on  mediate.  Paris,  8°. 

aegram ,  qui  ratione  junioris  sciatis  quid  percipiat  recte  indicare  non 
novit,  el  assistentes  candide  non  enarrant,  quid  factum  fuerit  vel  infec¬ 
tum;  vel  dum  ipse  mentis  impos  subito  factus  casu,  ictu,  aliove  modo, 
morbo  adeo  oppressus  jacet,  ut  plurium  partium  functiones  simul  gra¬ 
viter  Icesse  inveniantur;  quanta  sit  in  ejusmodi  casibus  sedem  et  indolem 
acritudinis  detegendi  difficultas  omnibus  practicis  abunde  notum  est. 

At  forsitan  quis  objiciet  diagnosis  instituendae  difficultatem  dumtaxat 
versari  circa  aegrotationes  viscera  cavis  splanchnicis  inclusa  occupantes, 
et  eas,  quibus  manu  medentur  artis  salutiferas  periti,  a  se  invicem  faci¬ 
lius  dignosci  non  modo,  verumetiam  earumdem  sedem  certius  citius- 
que  inveniri;  hoc  verum  pro  aliquibus,  sed  quam  falsum  sit  pro  aliis 
casibus  facile  patet  cuique  morborum  non  paucorum,  qui  ad  discipli¬ 
nam  chirurgicam  pertinent,  signa  obscura  secum  consideranti;  nam  non 
cito  videmus  in  hodierno  theoriae  chirurgicae  statu  quomodo  sedes  frac¬ 
turarum  basin  cranii  occupantium  criteriis  suis  detegi  queat,  quomodo 
locus  faciei  externae  cranii  definiri  possit,  ubi  contrafissura  vel  contra- 
lf actura  lateat;  ita  quoque  prorsus  deficiunt  nobis  notae  pathognomicae, 
quarum  ope  morbi  auditus  organa  afficientes  a  se  invicem  distinguuntur, 
et  diversa  eorumdem  sedes  indicatur;  perinde  est  de  calculo  vesicae  uri¬ 
nariae  saccato ;  in  quibus  omnibus  casibus  errorem  aegre  vitare  potest 
medicus,  et  prudenter  se  gerit,  dum  judicium  suum  circa  sedem  et  in¬ 
dolem  aegritudinis  servat,  donec  meliora  et  certiora  sit  doctus. 

Inter  omnia  morborum  signa,  quibus  utimur  ad  tollendum  dubium, 
quod  circa  ambo  capita  supra  commemorata  interdum  oboritur,  non 
infimum  locum  tenent  sic  dicta  anamnestica  sive  commemorativa  nam 
in  aegrotationibus  diurnis,  quarum  symptomata  initio  obvia  progressu 
temporis  jam  fere  evanuerunt,  illorum  cognitio  utilissima  est  ad  indolem 
abstrusiorem  earum  melius  intelligendam  atque  detegendam,  et  si  unius 
vel  alius  vestigia  quaedam  supersint,  tum  facilius  distinguit  medicus  mor¬ 
bum  praesentem  ut  sese  exhibet,  (1)  et  utrum  nova  efficientia  accesserit, 
sin  minus;  attamen  in  libris  artis,  ubi  historiae  morborum  traduntur, 


(i)  Vid.  Vaa  Coelsem.,  Med.  theoretic.  Conspect.  Gand.  j  i8a5.  iu-8.  pag,  43. 

non  raro  desunt  signa  eommemorativa,  quorum  defectu  natura  causae 
saepe  latet;  ita  nobis  accidit  interdum,  ut  aegri  morbo  chronico  uno  aliove 
detenti  nosocomium  civile  intraverint  sanitatis  restituendae  scopo,  et  per 
longum  temporis  spatium,  omnibus  convenientibus  remediis  adhibitis,  in 
summo  periculo  versarentur,  quia  medicum  veram  aegritudinis  causam 
celaverant,  et  symptomata  eommemorativa  scienter  omiserant,  quibus 
deinde  indicatis,  a  morte  imminente  liberati  fuerunt,  et  pristinam  recu¬ 
perarunt  sanitatem. 

Idcirco  ut  morborum  diagnosis  minus  ardua  sit,  tenemur  non  modo 
inquirere  in  signa  praesentis  morbi,  quem  coram  habemus,  sed  et  omnia 
praegressa  ab  initio  sese  manifestantia  attente  colligere,  ut  ex  natura 
causae  morbus  melius  innotjescat :  quare  commentationi  nostrae  in  augu¬ 
rali  finem  imponimus  referendo  aurea  magni  Stollii  (1)  verba:  cc  Quanta 
ingenii  vis  et  promptitudo,  ut  res  vel  minimas  vel  citissime  transeuntes, 
))  vel  abstrusissimas  apprehendat  ( medicus ) ,  selegat,  suosque  in  usus  re- 
)>  condat.  Quam  subactum,  judicium  et  concoctum,  non  praeceps,  non 
»  animi  impetu  quodam  caeco  rapi  solitum,  sed  consilio  gubernari  non 
meticulosum  in  agendo ,  sed  nec  leve ,  nec  temerarium :  quanta  praeterea 
»  animi  firmitas  requiritur,  quae  non  ex  indifferentia  quadam  aut  mentis 
y>  innato  quodam  stupore  profisiscitur ,  sed  quam  ratio  et  scientia  parit. 


(i)  Stollii  prooemium  anni  1777  in  Tom.  I,  7  commentario  Eyerel.  in  Stollii  Apliorism. 


TANTUM. 


3 


(  2J  ) 


POSITIONES. 


i. 

Unicam  dumtaxat  apoplexiam  admittimus. 

n. 

Febres  sic  dictas  typhosas  tractandi  methodus  antiphlogistica  cauta 
manu  adhibita,  melior  nobis  videtur,  quam  methodus  excitans. 

III. 

Inflammatio  curatur  etiam  stimulantibus. 

IV. 

In  locis  humidis  frigidisque,  quae  paludosa  vocantur,  febres  inter¬ 
mittentes  et  scorbutum  et  epidemice  et  endemice  grassantia  potius  a 
frigore  humiditati  juncto,  quam  ab  effluvio  paludoso  derivari  possunt*. 

y. 

Modus,  quo  agunt  medicamenta,  ignoratur. 

VI. 

Vagitum  intrauterinum  locum  habere  posse,  admittimus;  ergo  pul¬ 
monum  docimasia  hydrostatica  majoribus  dubiis  premitur,  quam  ut  tuto 
adhiberi  possit  ad  factum  physicum  criminis  infanticidii  stabiliendum. 


(  »5  ) 


vn. 

Pars  ea  medicinae,  quae  chirurgia  vocatur,  non  sola  manu  medetur. 

VIII. 

Non  datur  nutritio  sine  secretione. 


J^idi  et  nihil  reperi ,  quod  $  56 
Legis  Academicae  adversetur. 
J.  L.  KESTELOOT. 
h.  t.  Facult.  Medie.  Decanus. 


G  AND  AVI,  ex  Typographia  Academica ,  P.  F.  de  Goesin-Verhaegiie. 

